ຍີ່ປຸ່ນທຸ່ມເງິນເພີ່ມຕື່ມ ເຂົ້າໃສ່ລະບົບການເງິນ
ລັດຖະບານຍີ່ປຸ່ນສືບຕໍ່ທຸ້ມເງິນໃນຈໍານວນ 43 ພັນລ້ານໂດລາ ເຂົ້າ ໃສ່ລະບົບການເງິນຂອງຕົນ ໃນວັນພຸດມື້ນີ້
ຕະຫລາດຮຸ້ນຂອງຍີ່ປຸ່ນໄດ້ຟື້ນຕົວຄືນສູ່ສະພາບທີ່ດີຂື້ນຫລັງຈາກໄດ້ປະສົບກັບຄວາມເສຍ ຫາຍຢ່າງໃຫຍ່ເປັນເວລາສອງມື້ ທ່າມກາງຄວາມຢ້ານກົວໃນການທີ່ອາດຈະເກີດຄວາມຫາ ຍະນະທາງດ້ານນີວເຄລຍນັ້ນ ພວກນັກລົງທຶນໄດ້ພາກັນຊື້ດັດຊະນີຮຸ້ນນິກເກະ ເຮັດໃຫ້ຮຸ້ນດັ່ງກ່າວມີລາຄາສູງຂຶ້ນຫລາຍ ກວ່າ 5 ເປີເຊັນໃນວັນພຸດມື້ນີ້ ຫລັງຈາກໄດ້ຕົກລາຄາ 16 ເປີເຊັນພາຍໃນເວລາສອງມື້ ໃນຕົ້ນອາທິດນີ້ ເວລານີ້ ລັດຖະບານຍີ່ປຸ່ນກໍາລັງສືບຕໍ່ທຸ້ມເງິນໃນຈໍານວນເພີ່ມຂຶ້ນເຂົ້າໃສ່ລະບົບການເງິນ ຂອງຕົນຄືຕື່ມອີກ 43 ພັນລ້ານໂດລາໃນວັນພຸດມື້ນີ້ລັດຖະບານໄດ້ທຸ້ມເງິນຈໍານວນ 244 ພັນລ້ານໂດລາແລ້ວເຂົ້າໃສ່ລະບົບການເງິນໃນອາທິດນີ້ໃນຄວາມພະຍາຍາມເພື່ອຄໍ້າປະກັນ ຄວາມທຸ່ນທ່ຽງຂອງຕະຫລາດແລະວົງການທຸລະກິດ ສ່ວນຕະຫລາດອື່ນໆໃນຂົງເຂດເອເຊຍ ກໍຟື້ນຕົວຄືນເຊັ່ນກັນ ໃນວັນພຸດມື້ນີ້ ຫລັງຈາກ ໄດ້ມີການຂາຍຮຸ້ນອອກຢູ່ໃນທົ່ວໂລກ ນຶ່ງມື້ກ່ອນໜ້ານີ້